70. ΝΟΜΟΘΕΤ. ΔΙΑΤΑΓΜΑ υπ’ αριθ. 124 της 29 Οκτ./4 Νοεμ. 1974 (ΦΕΚ Α΄ 319) Περί επαναφοράς εις την υπηρεσίαν απολυθέντων ή παραιτηθέντων εκ πολιτικών λόγων υπαλλήλων Γενικών και Ειδικών θέσεων του Υπουργείου Εξωτερικών και επιβολής κυρώσεων εις παρεκτραπέντας υπαλλήλους του αυτού Υπουργείου. Άρθρ.1.-Μόνιμοι υπάλληλοι Γενικών και Ειδικών θέσεων του Υπουργείου Εξωτερικών, οίτινες απελύθησαν ή παρητήθησαν εκ της θέσεώς των, από της 21ης Απρ. 1967 και μέχρι της 23ης Ιουλ. 1974, δια λόγους αποκλειστικώς οφειλόμενους εις τας πολιτικάς των πεποιθήσεις ή δια συναφείς προς αυτάς πράξεις, επαναδιορίζονται δια Πράξεως του Υπουργικού Συμβουλίου, εκδιδομένης μετά πρότασιν του Υπουργού Εξωτερικών. Άρθρ.2.-Ο κατά το προηγούμενον άρθρον επαναδιορισμός προκαλείται δι’ αιτήσεως των απολυθέντων ή παραιτηθέντων υποβαλλομένης εις τον Υπουργόν Εξωτερικών εντός τριμήνου αποκλειστικής προθεσμίας από της ενάρξεως της ισχύος του παρόντος ή κατόπιν προτάσεως του Υπουργού Εξωτερικών αυτεπαγγέλτως υποβαλλομένης παρ’ αυτού εις το Υπουργικόν Συμβούλιον εντός της αυτής προθεσμίας. Κατ’ αμφοτέρας τας περιπτώσεις, της προτάσεως του Υπουργού Εξωτερικών προηγείται εξέτασις έκαστης υποθέσεως παρά του λειτουργούντος παρά τω Υπουργείω Εξωτερικών Υπηρεσιακού Συμβουλίου, επί του κατά πόσον αύτη εμπίπτει εις τας προϋποθέσεις του άρθρ. 1 του παρόντος. Περιπτώσεων επανόδου υπαλλήλων πρεσβευτικού βαθμού δεν επιλαμβάνεται το Υπηρεσιακόν Συμβούλιον, τούτων εισαγομένων απ’ ευθείας εις το Υπουργικόν Συμβούλιον, προτάσει του Υπουργού Εξωτερικών. Με την παρ. 1 άρθρ. 19 Νόμ. 1476/15-18 Σεπτ. 1984 (ΦΕΚ Α΄ 136), (τόμ. 2Α, σελ. 316,879), η προθεσμία του άνω άρθρου παρατάθηκε για τέσσερις μήνες από τη δημοσίευση του άνω Νόμ. 1476/84. Άρθρ.3.-Οι κατά τας ανωτέρω διατάξεις αποκαθιστάμενοι υπάλληλοι κατατάσσονται αυτοδικαίως εις τον βαθμόν ον κατέχει κατά την δημοσίευσιν του παρόντος ο εν τη επετηρίδι αμέσως αρχαιότερός των κατά την 21 Απρ. 1967 και κανονικώς έχων έκτοτε προαχθή υπάλληλος, καταλαμβάνοντες την αμέσως επομένην εν τη επετηρίδι θέσιν και την αυτήν με τούτον αρχαιότητα. Οι ούτω επανερχόμενοι καταλαμβάνουν θέσεις, συνιστωμένας δια του παρόντος επί πλέον των έστω και υπαρχουσών κενών τοιούτων εις τον αντίστοιχον βαθμόν. Αι δια του παρόντος συνιστώμεναι τοιαύται επί πλέον θέσεις καταργούνται αυτοδικαίως άμα τη προαγωγή ή τη καθ’ οιονδήποτε τρόπον αποχωρήσει εκ της υπηρεσίας των καταλαμβανόντων αυτάς. Κατά τα λοιπά ο από της απολύσεως ή παραιτήσεως και μέχρι του επαναδιορισμού των αποκαθισταμένων κατά τας διατάξεις του παρόντος χρόνος λογίζεται δια πάσαν συνέπειαν ως χρόνος πραγματικής δημοσίας υπηρεσίας εις την θέσιν εξ ης απεμακρύνθησαν, πλην της απολήψεως αποδοχών. Ωσαύτως λογίζεται ως χρόνος πραγματικής υπηρεσίας και τυχόν εν διαθεσιμότητι δια πολιτικούς λόγους διανυθείς χρόνος. Ο κατά τα ανωτέρω εκτός υπηρεσίας χρόνος ως και ο τοιούτος της διαθεσιμότητος λογίζεται ως χρόνος πραγματικής συνταξίμου υπηρεσίας. Άρθρ.4.-Εις υπαλλήλους του Υπουργείου Εξωτερικών εμπίπτοντας εις τας διατάξεις του παρόντος Ν.Δ/τος αλλά θανόντας από της 23ης Ιουλ. 1974, δύναται, κατά την αυτήν διαδικασίαν να απονεμηθή, τιμής ένεκεν, ο κατά τα ανωτέρω αντιστοιχών, κατά την ημέραν του θανάτου των βαθμός. Η σύνταξις των δικαιουμένων τοιαύτης μελών της οικογενείας των υπολογίζεται βάσει μισθού του κατά τ’ ανωτέρω βαθμού μετά των επί τούτου υπό των κειμένων διατάξεων προβλεπομένων προσαυξήσεων λόγω πολυετούς εν τω αυτώ βαθμώ παραμονής και πολυετούς υπηρεσίας. Άρθρ.5.-Εις τας διατάξεις του παρόντος υπάγονται και υπάλληλοι επαναδιορισθέντες, βάσει  ετέρων διατάξεων, από της 23ης Ιουλ. 1974  μέχρι της δημοσιεύσεως του παρόντος, όπερ και  διέπει του λοιπού την εν γένει θέσιν αυτών εν τη  υπηρεσία.  Ούτοι   από   της  ενάρξεως   της   ισχύος (Αντί για τη σελ. 160,045(α) Σελ. 160,045(β) Τεύχος Η12-Σελ. 127 Προσωπικό 40.Α.θ.66-70 του παρόντος λογίζονται ως κατέχοντες προσωρινάς θέσεις κατά τους ορισμούς του άρθρ. 3, των υπ’ αυτών κατεχομένων τακτικών θεωρουμένων εφεξής ως κενών. Άρθρ.6.-Εντός τριμήνου αποκλειστικής προθεσμίας από της ισχύος του παρόντος και κατά πρότασιν του Υπουργού Εξωτερικών, το παρά τω Υπουργείω Εξωτερικών Υπηρεσιακόν Συμβούλιον εξετάζει και αποφασίζει επί πάσης περιπτώσεως υπαλλήλου του Υπουργείου Εξωτερικών, όστις εμφανίζεται, βάσει συγκεκριμένων στοιχείων, ως υποπεσών, από 21 Απρ. 1967 μέχρι 23 Ιουλ. 1974 εις πράξεις, αποτελούσας εκτροπήν από των νομίμων καθηκόντων του. Εις τας περιπτώσεις του παρόντος άρθρου δύνανται να επιβληθούν, κατά την εν αυτώ διαγραφομένην διαδικασίαν, άπασαι αι υπό του Κ.Ν. 4952/1931 προβλεπόμεναι πειθαρχικαί ποιναί. Άρθρ.7.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 